Zmluva o vytvorení autorského diela a udelení licencie

**číslo: 2022/2320/5406**

uzavretá podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

**Článok I.**

**Zmluvné strany**

**1.1 Objednávateľ:** **VODOHOSPODÁRSKA VÝSTAVBA, ŠTÁTNY PODNIK**

Sídlo: P.O.BOX 45, Karloveská 2, 842 04 Bratislava

Štatutárny orgán: Ing. Vladimír Kollár, generálny riaditeľ štátneho podniku

IČO: 00 156 752

DIČ: 2020480198

IČ DPH: SK2020480198

Bankové spojenie: Tatra banka, a.s.

Číslo účtu: 2921123848/1100

IBAN: SK45 1100 0000 0029 2112 3848

BIC: TATRSKBX

Zapísaný v Obchodnom registri Okresného súdu Bratislava I, oddiel: Pš, vložka č.: 32/B

(ďalej len „**objednávateľ**“)

**1.2 Zhotoviteľ:** [●]

Sídlo: [●]

Štatutárny orgán: [●]

IČO: [●]

DIČ: [●]

IČ DPH: [●]

Bankové spojenie: [●]

Číslo účtu: [●]

IBAN: [●]

BIC: [●]

Zapísaný v Obchodnom registri Okresného súdu [●], oddiel [●], vložka č.: [●]

(ďalej len „**zhotoviteľ**“ a spolu s objednávateľom ďalej len „**zmluvné strany**“)

Uvedené zmluvné strany uzatvárajú na základe vzájomnej dohody túto zmluvu o dielo pod názvom:

**„Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie realizačnej projektovej dokumentácie na odstránenie časti starej prehrádzky Bst**

**Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie realizačnej projektovej dokumentácie na rekonštrukciu prehrádzky E3 na línii E ramennej sústavy Dunaja**

**Projekt LIFE14 NAT/SK/001306, Aktivita A.3 Technická dokumentácia, Aktivita C.2 Obnova laterálnej konektivity ramien a vodného režimu mokradí, Vypracovanie realizačnej projektovej dokumentácie na otvorenie vtoku L4 do Veľkolélskeho ramena“**

(ďalej len „**zmluva**“).

# Článok II.

# Predmet zmluvy

* 1. Predmetom zmluvy je záväzok zhotoviteľa zhotoviť diela v zmyslebližšej špecifikácie uvedenej v bodoch 2.2. až 2.4 tohto článku zmluvya zhotovené diela protokolárne odovzdať objednávateľovi a záväzok objednávateľa za riadne zhotovené a odovzdané diela zaplatiť zhotoviteľovi cenu podľa článku IV. tejto zmluvy (ďalej len „**dielo**“). Termínom „dielo“ používaným v tejto zmluve sa má na mysli každé jednotlivé dielo vykonané na základe špecifikácií uvedených v bodoch 2.2 až 2.4 tohto článku zmluvy (t. j. 3 samostatné diela).
	2. **Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie dokumentácie na realizáciu stavby (DRS) na odstránenie časti starej prehrádzky Bst –** dielo spočíva vo vypracovaní dokumentácie na realizáciu stavby pre odstránenie časti starej prehrádzky Bst v ramennej sústave Dunaja. Zhotoviteľ vypracuje dielo v zmysle zákona č. 50/1976 Z. z. o územnom plánovaní a stavebnom poriadku (Stavebný zákon) v znení neskorších predpisov (ďalej len „**stavebný zákon**“) a v rozsahu podľa vyhlášky Ministerstva životného prostredia SR č. 453/2000 Z. z. ktorou sa vykonávajú niektoré ustanovenia stavebného zákona v znení neskorších predpisov (ďalej len „**vyhláška**“). Súčasťou vypracovaného diela budú aj celkové investičné náklady stavby - rozpočet.

V rámci vypracovania diela vykoná zhotoviteľ nasledovný rozsah úkonov a dodrží nasledovné (technické) náležitosti:

* Pred začatím projektových prác si zhotoviteľ zabezpečí polohopisné a výškopisné zameranie skutkového stavu vrátane batymetrie v potrebnom rozsahu.
* Počas spracovávania diela bude zhotoviteľ organizovať výrobné výbory za účasti objednávateľa, na ktorých bude informovať o technickom riešení. Objednávateľ si vyhradzuje právo na tieto výrobné výbory prizvať partnerov projektu LIFE14, v rámci ktorého bude daná dokumentácia vypracovávaná.
* Dielo bude spĺňať nasledovné základné technické požiadavky :
* Predmetom diela (ako dokumentácie) bude odstránenie časti starej nepoužívanej prehrádzky Bst v ramennej sústave Dunaja. Odstrániť je potrebné cca 30 m prehrádzky v jej pravej časti (v smere toku). Prehrádzku Bst je potrebné odkopať min. 0,5 m pod hladinu dolnej vody.
* Pred začatím samotných projekčných prác bude zmluvnými stranami uskutočnená spoločná obhliadka predmetného miesta, kde bude bližšie špecifikované, ktorú časť prehrádzky Bst je potrebné odstrániť a bude presne špecifikovaná aj kóta odkopu prehrádzky Bst.
* Odkop je potrebné navrhnúť v časti prehrádzky Bst, ktorá sa nachádza v k. ú. Vojka nad Dunajom, na pozemkoch – parcely registra E č. 573/8 a 669/29, evidované na LV č. 972, ktoré sú vo vlastníctve Slovenskej republiky a v správe SLOVENSKÉHO VODOHOSPODÁRSKEHO PODNIKU, štátny podnik.
* Súčasťou diela (ako dokumentácie) bude aj zhodnotenie možnosti prístupu mechanizácie k prehrádzke Bst, pričom prípadné nutné náklady na spriechodnenie prístupových komunikácií je potrebné zahrnúť do celkových nákladov stavby.
* Minimálny požadovaný rozsah DRS:

A. Sprievodná správa

B. Súhrnná technická správa

C. Celková situácia stavby

D. Koordinačný výkres stavby

E. Dokumentácia stavebných objektov

F. Projekt organizácie výstavby

G. Celkové náklady stavby

H. Doklady

* Súčasťou diela bude aj situácia na podklade katastrálnej mapy a identifikácia parciel dotknutých realizáciou a ich vlastníkov.
* Zhotoviteľ sa zaväzuje zapracovať do dokumentácie prípadné pripomienky vznesené v priebehu stavebného konania.

Zhotoviteľ dielo vyhotoví a odovzdá objednávateľovi 8 x v listinnej forme a 2 x v digitálnej forme na nosičoch, v editovateľnom formáte \*.doc, \*.xls, \*dwg ako aj v zobrazovacom formáte \*.pdf. Dielo bude vypracované v slovenskom jazyku.

* 1. **Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie dokumentácie na realizáciu stavby (DRS) na rekonštrukciu prehrádzky E3 na línii E ramennej sústavy Dunaja –** dielo spočíva vo vypracovaní DRS na rekonštrukciu prehrádzky E3 na línii E ľavostrannej ramennej sústavy Dunaja.Zhotoviteľ vypracuje dielo v zmysle stavebného zákona a v rozsahu podľa vyhlášky. Súčasťou vypracovaného diela budú aj celkové investičné náklady stavby - rozpočet..

Zhotoviteľ zrealizuje dielo na základe štúdie s názvom „Štúdia obnovy prietočnosti a pozdĺžnej kontinuity ramenného systému Dunaja s využitím hydrodynamického modelovania“ vypracovaná Výskumným ústavom vodného hospodárstva v Bratislave v rámci Projektu LIFE14 NAT/SK/001306 (ďalej len „**štúdia**“).

Objednávateľ poskytne zhotoviteľovi štúdiu v elektronickej forme v needitovateľnom formáte do 5 dní odo dňa nadobudnutia účinnosti tejto zmluvy. Zhotoviteľ nie je oprávnený poskytnúť štúdiu tretím osobám bez písomného súhlasu objednávateľa. Zhotoviteľ je zároveň povinný zaviazať touto povinnosťou aj svojich subdodávateľov.

V rámci vypracovania diela vykoná zhotoviteľ nasledovný rozsah úkonov a dodrží nasledovné (technické) náležitosti:

* Pred začatím projektových prác si zhotoviteľ zabezpečí polohopisné a výškopisné zameranie skutkového stavu vrátane batymetrie v potrebnom rozsahu.
* Počas spracovávania diela bude zhotoviteľ organizovať výrobné výbory za účasti objednávateľa, na ktorých bude informovať o technickom riešení. Objednávateľ si vyhradzuje právo na tieto výrobné výbory prizvať partnerov projektu LIFE14, v rámci ktorého bude daná dokumentácia vypracovávaná.
* Dielo bude spĺňať nasledovné základné technické požiadavky :
* Na línii E ramennej sústavy Dunaja je potrebné v mieste prehrádzky E3 navrhnúť osadenie rámových priepustov rozmerov 2,0 x 2,0 m (š x v). Rámové priepusty predpokladáme navrhnúť na dvoch miestach prehrádzky, vždy v počte 2 ks vedľa seba. Dno priepustov bude osadené na kóte 116,60 – 117,00 m n. m. Celková dĺžka vytvorených priepustov by mala byť navrhnutá tak, aby sa zachoval súčasný prejazd cez prehrádzku. Na návodnej strane priepustov je potrebné navrhnúť provizórne hradenie osadzované do tečúcej vody.
* Technické riešenie osadenia rámových priepustov je potrebné prispôsobiť tak, aby dosiahnuté rýchlosti prúdenia v priepustoch spĺňali parametre pleskáčového pásma.
* Súčasťou riešenia rekonštrukcie prehrádzky bude aj návrh jednoduchého technického zariadenia umožňujúceho preplavenie, resp. návrh jednoduchého technického riešenia umožňujúceho bezpečné vystúpenie z lode, jej prenesenie a bezpečné nastúpenie späť na loď.
* Pred začatím samotných projekčných prác bude zmluvnými stranami uskutočnená spoločná obhliadka predmetného miesta, kde budú bližšie špecifikované miesta pre osadenie rámových priepustov.
* Minimálny požadovaný rozsah DRS:

A. Sprievodná správa

B. Súhrnná technická správa

C. Celková situácia stavby

D. Koordinačný výkres stavby

E. Dokumentácia stavebných objektov

F. Projekt organizácie výstavby

G. Celkové náklady stavby

H. Doklady

* Súčasťou diela bude aj situácia na podklade katastrálnej mapy a identifikácia parciel dotknutých realizáciou a ich vlastníkov.
* Zhotoviteľ sa zaväzuje zapracovať do dokumentácie prípadné pripomienky vznesené v priebehu stavebného konania.

Zhotoviteľ dielo vyhotoví a odovzdá objednávateľovi 8 x v listinnej forme a 2 x v digitálnej forme na nosičoch, v editovateľnom formáte \*.doc, \*.xls, \*dwg ako aj v zobrazovacom formáte \*.pdf. Dielo bude vypracované v slovenskom jazyku.

* 1. **Projekt LIFE14 NAT/SK/001306, Aktivita A.3 Technická dokumentácia, Aktivita C.2 Obnova laterálnej konektivity ramien a vodného režimu mokradí, Vypracovanie dokumentácie na realizáciu stavby na otvorenie vtoku L4 do Veľkolélskeho ramena –** dielo spočíva vo vypracovaní dokumentácie na realizáciu stavby pre otvorenie vtoku L4 do Veľkolélskeho ramena.Zhotoviteľ vypracuje dielo v zmysle stavebného zákona a v rozsahu podľa vyhlášky. Súčasťou vypracovaného diela budú aj celkové investičné náklady stavby - rozpočet.

Zhotoviteľ zrealizuje dielo na základe štúdie s názvom „Odborná štúdia na obnovu vybraných ramenných systémov“ vypracovaná Výskumným ústavom vodného hospodárstva v Bratislave v rámci Projektu LIFE12 NAT/SK/001137 (ďalej len „**štúdia 2**“).

Objednávateľ poskytne zhotoviteľovi štúdiu 2 v elektronickej forme v needitovateľnom formáte do 5 dní odo dňa nadobudnutia účinnosti tejto zmluvy. Zhotoviteľ nie je oprávnený poskytnúť štúdiu 2 tretím osobám bez písomného súhlasu objednávateľa. Zhotoviteľ je zároveň povinný zaviazať touto povinnosťou aj svojich subdodávateľov.

V rámci vypracovania diela vykoná zhotoviteľ nasledovný rozsah úkonov a dodrží nasledovné (technické) náležitosti:

* Pred začatím projektových prác si zhotoviteľ zabezpečí polohopisné a výškopisné zameranie skutkového stavu.
* Počas spracovávania diela bude zhotoviteľ organizovať výrobné výbory za účasti objednávateľa, na ktorých bude informovať o technickom riešení. Objednávateľ si vyhradzuje právo na tieto výrobné výbory prizvať partnerov projektu LIFE14, v rámci ktorého bude daná dokumentácia vypracovávaná.
* Predmetom diela (ako dokumentácie) je návrh sprietočnenia vetvy L4 Veľkolélskeho ramena. Sprietočnenie bude spočívať v predĺžení, prehĺbení a úprave vetvy L4 ramena a v návrhu prehrádzky na vtoku do ramena. Prehrádzka na vtoku bude navrhnutá z lomového kameňa ako prepad so širokou korunou. Prehrádzka bude slúžiť aj ako brod na občasný prejazd vozidiel (na brehových hrádzkach sa nachádza používaná nespevnená cesta).
* Východiskové geometrické parametre vtoku L4:

|  |  |  |  |  |  |
| --- | --- | --- | --- | --- | --- |
| Veľký Lél | rkm | Dĺžka ramena L (m) | Rozsah šírkyB (m) | Prehrádzka na vtokuzákladné parametre | Kóta dna(m n.m.) |
| šírka (m) | hĺbka (m) | Koruna (m n.m.) |
| Rameno – L4 | 1784,410 | 400 | 30 | 40 | 8 | 105,31 | 105 |

* Minimálny požadovaný rozsah diela:

A. Sprievodná správa

B. Súhrnná technická správa

C. Celková situácia stavby

D. Koordinačný výkres stavby

E. Dokumentácia stavebných objektov

F. Projekt organizácie výstavby

G. Celkové náklady stavby

H. Doklady

* Súčasťou diela bude aj situácia na podklade katastrálnej mapy a identifikácia parciel dotknutých realizáciou a ich vlastníkov.
* Zhotoviteľ sa zaväzuje zapracovať do dokumentácie prípadné pripomienky vznesené v priebehu stavebného konania.

Zhotoviteľ dielo vyhotoví a odovzdá objednávateľovi 8 x v listinnej forme a 2 x v digitálnej forme na nosičoch, v editovateľnom formáte \*.doc, \*.xls, \*dwg ako aj v zobrazovacom formáte \*.pdf. Dielo bude vypracované v slovenskom jazyku.

* 1. Zmluvné strany týmto zároveň uzatvárajú licenčnú zmluvu, ktorou zhotoviteľ udeľuje objednávateľovi licenciu na používanie diela v nasledovnom rozsahu:
		1. Zhotoviteľ udeľuje objednávateľovi výhradnú licenciu v neobmedzenom časovom i teritoriálnom rozsahu na celú dobu autorskoprávnej ochrany predmetného diela. Zhotoviteľ sa výslovne zaväzuje neudeliť tretej osobe licenciu v rozsahu a spôsobom udeleným touto licenciou objednávateľovi a je povinný zdržať sa použitia diela.
		2. Zhotoviteľ udeľuje objednávateľovi licenciu na použitie diela v zmysle ust. § 19 Autorského zákona, t. j. najmä na:
	2. spracovanie diela,
	3. spojenie diela s iným dielom,
	4. zaradenie diela do databázy podľa ust. §131 Autorského zákona,
	5. vyhotovenie rozmnoženiny diela,
	6. verejné rozširovanie originálu diela alebo rozmnoženiny diela
		1. prevodom vlastníckeho práva,
		2. vypožičaním,
		3. nájmom.
	7. uvedenie diela na verejnosti
1. verejným vystavením originálu diela alebo rozmnoženiny diela,
2. verejným vykonaním diela,
3. verejným prenosom diela.
	* 1. Zhotoviteľ udeľuje objednávateľovi licenciu odplatne, pričom odmena za poskytnutie licencie je už zahrnutá v cene za dielo uvedenej v bode 4.1 článku IV. tejto zmluvy.
		2. Objednávateľ je oprávnený udeliť sublicenciu tretej osobe bez akýchkoľvek obmedzení.
		3. Zhotoviteľ sa zaväzuje, že ním vykonané dielo nebude zaťažené právom tretej osoby, bude bez právnych vád. V prípade zistenia právnych vád je zhotoviteľ povinný bezodkladne zjednať nápravu tak, aby právny stav diela nenarušoval práva tretích osôb.
		4. Zhotoviteľ s predchádzajúcim písomným súhlasom objednávateľa môže použiť dielo pre potreby tvorby a zverejnenia vedeckých a odborných publikácií

**Článok III.**

**Termíny a miesto plnenia**

1. Zhotoviteľ sa zaväzuje vykonať:
	1. dielo podľa bodu 2.2 článku II. tejto zmluvy najneskôr do 3 mesiacov odo dňa nadobudnutia účinnosti tejto zmluvy,
	2. dielo podľa bodu 2.3 článku II. tejto zmluvy najneskôr do 3 mesiacov odo dňa nadobudnutia účinnosti tejto zmluvy,
	3. dielo podľa bodu 2.4 článku II. tejto zmluvy najneskôr do 4 mesiacov odo dňa nadobudnutia účinnosti tejto zmluvy.
2. Zhotoviteľ nie je v omeškaní s termínmi po dobu, po ktorú nebola poskytnutá súčinnosť objednávateľa podľa bodu 6.12 článku VI. tejto zmluvy.
3. Jednotlivé diela v rozsahu definovanom v článku II. tejto zmluvy sú vykonané ich odovzdaním objednávateľovi a podpísaním preberacieho protokolu vyhotoveného v zmysle bodu 6.19 článku VI. tejto zmluvy.
4. Miestom plnenia predmetu zmluvy sú jednotlivé lokality uvedené v článku II. tejto zmluvy a miestom odovzdania vypracovaného diela je sídlo objednávateľa.

**Článok IV.**

**Cena**

* 1. Cena bez DPH za zhotovenie diela v rozsahu článku II. zmluvy je stanovená v zmysle zákona č. 18/1996 Z. z. o cenách v platnom znení, vykonávacej vyhlášky MF SR k zákonu o cenách č. 87/1996 Z. z. v platnom znení, v zmysle Uznesenia vlády SR č. 653 k zvýšeniu transparentnosti verejného obstarávania z 24.09.2010 a na základe dohody zmluvných strán, a to nasledovne:

4.1.1 Cena za zhotovenie diela špecifikovaného bode 2.2 článku II. tejto zmluvy je ...... Eur bez DPH (slovom: ..................).

4.1.2 Cena za zhotovenie diela špecifikovaného bode 2.3 článku II. tejto zmluvy je ...... Eur bez DPH (slovom: ..................).

4.1.3 Cena za zhotovenie diela špecifikovaného bode 2.4 článku II. tejto zmluvy je ...... Eur bez DPH (slovom: ..................).

* 1. V cene uvedenej v bode 4.1 tohto článku zmluvy je zahrnutá aj odmena za udelenie licencie na použitie diela, ako aj všetky ekonomicky oprávnené náklady súvisiace so zhotovením diela a primeraná zisková prirážka zhotoviteľa, okrem iného aj náklady súvisiace so spôsobom realizácie prác, náklady na dopravu, náklady vyplývajúce z podnikateľského rizika, ako aj ostatné náklady súvisiace s predmetom zmluvy tu neuvedené.
	2. K cene uvedenej v bode 4.1 tohto článku zmluvy bude pripočítaná DPH podľa platných predpisov v čase uskutočnenia zdaniteľného plnenia.

**Článok V.**

**Platobné podmienky**

1. Podkladom pre zaplatenie je faktúra vystavená zhotoviteľom a preukázateľne doručená objednávateľovi. Fakturované môže byť len skutočne vykonané a protokolárne odovzdané dielo. Platba bude vykonaná výlučne bezhotovostne na bankový účet zhotoviteľa uvedený v zmluve, ktorý musí byť totožný s bankovým účtom uvedeným vo faktúre. Súčasne je zhotoviteľ zodpovedný za to, že číslo jeho bankového účtu na vystavenej faktúre je totožné s číslom bankového účtu, ktorý zhotoviteľ v zmysle § 6 a § 85 KK zákona 222/2004 Z. z. o dani z pridanej hodnoty oznámil Finančnej správe Slovenskej republiky, ako účet používaný na podnikanie a je vedený v zozname bankových účtov zverejnených na portáli Finančnej správy Slovenskej republiky.
2. Zhotoviteľ do 10 dní odo dňa ukončenia a odovzdania každého z diel vypracovaných v zmysle bodov 2.3 – 2.4 článku II. tejto zmluvy objednávateľovi vystaví a preukázateľne doručí faktúru. Neoddeliteľnou súčasťou každej faktúry bude preberací protokol vyhotovený podľa bodu 6.19 článku VI. tejto zmluvy.
3. Všetky faktúry vystavené v zmysle tejto zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, resp. Smernice Rady 2006/112/ES o spoločnom systéme dane z pridanej hodnoty v platnom znení, údaje v zmysle Obchodného zákonníka, údaje v zmysle tejto zmluvy, číslo tejto zmluvy, označenie projektu v zmysle zhotoveného diela za ktoré bude faktúra vystavená (v zmysle označení projektov podľa článku II. zmluvy) a číslo bankového účtu uvedené v článku I. tejto zmluvy.
4. V prípade dodania služby musí byť na faktúre povinne uvedený kód štatistickej klasifikácie činností (CPA).
5. V prípade kúpy tovaru zo zahraničia musí byť prílohou faktúry aj doklad o nadobudnutí tovaru (špedičný doklad, doklad od prepravnej služby alebo doklad od dodávateľa o vykonanej preprave).
6. Ak akákoľvek faktúra vystavená v zmysle tejto zmluvy nebude obsahovať náležitosti dohodnuté v tejto zmluve, má objednávateľ právo vrátiť faktúru zhotoviteľovi na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 5.7 tohto článku zmluvy začne plynúť dňom preukázateľného doručenia opravenej a správne vystavenej faktúry.
7. Lehota splatnosti riadne vystavenej a doručenej faktúry je 45 dní odo dňa jej preukázateľného prvého doručenia objednávateľovi, t. j. odo dňa elektronického doručenia faktúry alebo doručenia faktúry v papierovej podobe na sídlo objednávateľa. Faktúru spolu so súvisiacimi prílohami doručí poskytovateľ elektronicky e-mailom na adresu: **faktury@vvb.sk** alebo v papierovej forme na sídlo objednávateľa uvedené v článku I. tejto zmluvy.
8. Faktúra je uhradená v lehote splatnosti, ak deň odpísania z účtu objednávateľa je v lehote uvedenej v bode 5.7 tohto článku zmluvy. Ak deň splatnosti pripadne na sobotu, nedeľu, sviatok alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.
9. V prípade potreby naviac prác sa za naviac práce považujú práce, ktoré bezprostredne nadväzujú a súvisia s predmetom tejto zmluvy, a ktorých nevyhnutnosť realizácie pre riadne dokončenie predmetu zmluvy sa zistí až po uzavretí zmluvy. Tieto práce budú ocenené zhotoviteľom a predložené objednávateľovi na schválenie. Ocenené naviac práce písomne schválené objednávateľom budú zrealizované až po uzavretí písomného dodatku k tejto zmluve, v opačnom prípade uskutočnené naviac práce vykonáva zhotoviteľ na vlastné náklady, ktoré mu objednávateľ nie je povinný uhradiť. Ustanovenie predchádzajúcej vety sa nevzťahuje na prípady, v ktorých by okamžitým nezrealizovaním naviac prác došlo k ohrozeniu života alebo zdravia ľudí alebo by došlo ku škodám na majetku alebo na životnom prostredí; v takom prípade bude bezodkladne uzatvorený písomný dodatok k tejto zmluve.
10. Zhotoviteľ vyhlasuje, že ku dňu podpisu tejto zmluvy neexistujú dôvody, na základe ktorých by objednávateľ mal, či mohol byť ručiteľom v zmysle § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v platnom znení za daňovú povinnosť zhotoviteľa vzniknutú z DPH, ktorú zhotoviteľ objednávateľovi fakturoval k cene podľa tejto zmluvy. Zhotoviteľ vyhlasuje a zaväzuje sa, že k DPH podá riadne daňové priznanie a v prípade vzniku povinnosti zaplatiť DPH túto daň odvedie miestne príslušnému daňovému úradu do určenej lehoty splatnosti. Zhotoviteľ vyhlasuje, že nemá akýkoľvek úmysel nezaplatiť DPH vzťahujúcu sa k predmetu plnenia podľa tejto zmluvy, alebo úmysel skrátiť daň, či prípadne vylákať daňovú výhodu, a nemá úmysel dostať sa do postavenia, kedy túto daň nebude môcť zaplatiť.
11. V prípade, ak má zhotoviteľ sídlo mimo EÚ a medzi vládou SR a vládou štátu, v ktorom má zhotoviteľ sídlo, je uzatvorená platná zmluva o zamedzení dvojitého zdanenia, je objednávateľ na základe takejto zmluvy a na základe zákona č. 595/2003 Z. z. o dani z príjmov v platnom znení povinný odviesť daňovému úradu SR zrážkovú daň z fakturovanej sumy. Zhotoviteľ podpísaním tejto zmluvy uvedenú skutočnosť akceptuje a vyslovuje so zrážkou dane súhlas, pričom sa vylučuje akékoľvek neskoršie vymáhanie akýchkoľvek nárokov zo strany zhotoviteľa voči objednávateľovi v súvislosti s takouto zrážkou dane.

**Článok VI.**

**Spôsob a podmienky vykonania diela**

* 1. Zhotoviteľ je povinný zhotoviť dielo riadne a včas a v súlade:
	2. so všeobecne záväznými právnymi predpismi, najmä predpismi na ochranu životného prostredia, vrátane technologických postupov a technologickej disciplíny;
	3. s touto zmluvou,
	4. s výzvou na predloženie ponuky a s prípadnými vysvetleniami predloženými objednávateľom v procese zadávania zákazky,
	5. s ponukou zhotoviteľa predloženou objednávateľovi.
	6. V prípade rozporu medzi jednotlivými vyššie uvedenými písmenami tohto bodu zmluvy, je poradie záväznosti určené zostupne, t. j. od písm. a) po písm. e) tohto bodu zmluvy.
	7. Ak sa budú na zhotovení diela podľa tejto zmluvy na strane zhotoviteľa ako zmluvnej strany podieľať viaceré subjekty, práva z tejto zmluvy voči objednávateľovi môže uplatňovať výlučne vedúci zhotoviteľ [●], IČO: [●]. Vedúci zhotoviteľ podľa predchádzajúcej vety tohto bodu tejto zmluvy je oprávnený vykonávať fakturáciu ceny v mene zhotoviteľov, a tiež je za zhotoviteľov výlučne tento oprávnený vykonávať iné práva voči objednávateľovi vyplývajúce z tejto zmluvy alebo zo všeobecne záväzných právnych predpisov, pokiaľ táto zmluva (vrátane príloh) v konkrétnom prípade neurčí inak. Subdodávatelia na strane zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto zmluvy. Pre vylúčenie akýchkoľvek pochybností vedúcim zhotoviteľom podľa prvej vety tohto bodu tejto zmluvy sa rozumie subjekt označovaný v tejto zmluve ako zhotoviteľ.
	8. Ak má zhotoviteľ počas trvania tejto zmluvy v úmysle zadať plnenie predmetu tejto zmluvy tretej osobe (ďalej len „**subdodávateľ**“), a to buď v celom rozsahu alebo čiastočne, môže tak urobiť iba s predchádzajúcim písomným súhlasom objednávateľa, ktorý takýto súhlas bez závažného a opodstatneného dôvodu neodoprie.
	9. Zhotoviteľ môže poveriť subdodávateľa plnením predmetu tejto zmluvy, avšak zodpovedá za plnenie predmetu tejto zmluvy v plnom rozsahu, akoby ju plnil sám a všetky povinnosti, záväzky, záruky a zodpovednosti zhotoviteľa zostávajú zachované v plnom rozsahu. Zhotoviteľ je povinný zmluvne zabezpečiť dodržanie a zachovanie týchto povinností, záväzkov, záruk a zodpovedností subdodávateľov.
	10. Ak zhotoviteľ používa na plnenie predmetu zmluvy subdodávateľov, ich zoznam tvorí prílohu č. 1 tejto zmluvy. Zhotoviteľ je povinný prípadnú zmenu subdodávateľa písomne oznámiť objednávateľovi vopred, pričom takáto zmena je podmienená uzatvorením písomného dodatku k tejto zmluve. Takto zmenený subdodávateľ musí najneskôr ku dňu uzatvorenia písomného dodatku k zmluve spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky stanovené v ustanovení § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“), ako aj všetky ostatné podmienky stanovené všeobecne záväznými právnymi predpismi pre ním vykonávané práce na diele. Predmetné písomné oznámenie musí obsahovať minimálne: podiel zákazky, ktorý má dodávateľ v úmysle zadať subdodávateľovi, identifikačné údaje navrhovaného subdodávateľa a preukázanie splnenia podmienok v zmysle § 32 ods. 1 zákona o verejnom obstarávaní.
	11. Zhotoviteľ zodpovedá za odbornú starostlivosť pri výbere subdodávateľa, ako aj za plnenie predmetu zmluvy vykonané a zabezpečené na základe osobitnej zmluvy so subdodávateľom.
	12. Zhotoviteľ je povinný písomne oznámiť objednávateľovi akúkoľvek zmenu údajov u subdodávateľov uvedených v prílohe č. 1 tejto zmluvy, a to bezodkladne, pričom takáto zmena nie je podmienená uzatvorením písomného dodatku k tejto zmluve.
	13. Zhotoviteľ vyhlasuje, že pred podpísaním tejto zmluvy boli jeho pracovníci oboznámení s miestom plnenia a boli oboznámení s podmienkami vykonania diela.
	14. Zhotoviteľ je povinný zabezpečovať činnosti pri výkone diela tak, aby umožňovali priebežnú prevádzku objektov v mieste plnenia diela alebo v miestach súvisiacich s ním. Zhotoviteľ výkon svojej činnosti pri plnení predmetu zmluvy prispôsobí prevádzkovým potrebám objednávateľa a prevádzkovateľa jednotlivých objektov. Na miesto realizácie diela môžu vstupovať len riadne poučení a vyškolení zamestnanci zhotoviteľa a zamestnanci subdodávateľov zhotoviteľa.
	15. Zhotoviteľ sa zaväzuje, že zamestnanci zhotoviteľa, ako aj zamestnanci subdodávateľov zhotoviteľa, ktorí budú zhotovovať dielo v zmysle tejto zmluvy, nebudú zamestnaní nelegálne a nebudú vykonávať nelegálnu prácu, budú so zhotoviteľom alebo subdodávateľom zhotoviteľa v riadnom pracovnom pomere, budú mať riadne uzatvorené pracovné zmluvy a budú riadne prihlásení do Sociálnej poisťovne. Zhotoviteľ sa zároveň zaväzuje overiť skutočnosť, že jeho subdodávatelia neporušujú zákaz nelegálneho zamestnávania v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“). Zhotoviteľ sa zaväzuje predložiť na požiadanie objednávateľa, v zmysle zákona o nelegálnej práci, pracovné zmluvy osôb, ktoré budú vstupovať na miesto zhotovovania diela uvedené v požiadavke objednávateľa a doklady preukazujúce, že tieto osoby boli riadne prihlásené do Sociálnej poisťovne, a to najneskôr do 10 dní odo dňa doručenia písomnej žiadosti objednávateľa.
	16. Objednávateľ sa zaväzuje vytvoriť všetky podmienky na to, aby zhotoviteľ mohol dielo podľa tejto zmluvy riadne a včas vykonať. Objednávateľ sa zaväzuje po celú dobu platnosti tejto zmluvy so zhotoviteľom spolupracovať a poskytovať mu všetku potrebnú dostupnú dokumentáciu a potrebnú súčinnosť v rozsahu nevyhnutnom na plnenie povinností zhotoviteľa podľa tejto zmluvy.
	17. Zhotoviteľ určuje za zodpovedné osoby, ktoré sú oprávnené koordinovať práce na diele, rokovať vo veciach technických, zúčastňovať sa na pracovných stretnutiach a podpisovať zápisnice z pracovných stretnutí, ako aj protokoly vyhotovené podľa bodu 6.19 tohto článku zmluvy:
* **.................................., č. tel. ..................................e-mail..................................**
	1. Objednávateľ určuje za zodpovedné osoby, ktoré sú oprávnené kontrolovať vykonávanie diela, preberať dielo, rokovať vo veciach technických, vyjadrovať sa k požiadavkám zhotoviteľa, sledovať termíny odstránenia vád a nedorobkov, zúčastňovať sa na pracovných stretnutiach a podpisovať zápisnice z pracovných stretnutí, ako aj protokoly vyhotovené podľa bodu 6.19 tohto článku zmluvy:
* **.................................., č. tel. ..................................e-mail..................................**
	1. Zmeny v zodpovedných osobách, je každá zmluvná strana povinná nahlásiť druhej zmluvnej strane do 3 dní odo dňa uskutočnenia zmeny, ktorá ju uskutočňuje, a to formou písomného oznámenia – zaslaním správy na e-mailovú adresu zodpovedných osôb príslušnej zmluvnej strany uvedených v bode 6.13 alebo v bode 6.14 tohto článku zmluvy, a nie je podmienená uzatvorením písomného dodatku k tejto zmluve.
	2. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami uvedenými v tejto zmluve, je objednávateľ oprávnený požadovať, aby zhotoviteľ odstránil zistené nedostatky vzniknuté vadným vykonávaním diela a dielo ďalej vykonával spôsobom dohodnutým v tejto zmluve.
	3. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu plnenia s dôsledkom omeškania a predĺženia času plnenia. Ak zhotoviteľ zistí pri vykonávaní diela skryté prekážky, ktoré mu znemožňujú vykonanie diela dohodnutým spôsobom alebo v dohodnutom čase, je zhotoviteľ povinný to písomne oznámiť bez zbytočného odkladu objednávateľovi.
	4. Zhotoviteľ je povinný písomne vyzvať objednávateľa na prevzatie riadne zhotoveného diela najneskôr štyri pracovné dni pred dňom začatia preberacieho konania. Objednávateľ je povinný prevziať len zhotovené dielo, ktoré bolo riadne a včas odovzdané podľa tejto zmluvy.
	5. Zhotoviteľ splní svoj záväzok vykonať jednotlivé diela ich riadnym, včasným a úplným ukončením a odovzdaním objednávateľovi. Podkladom pre odovzdanie jednotlivých diel je preberací protokol vyhotovený zhotoviteľom podľa vzoru predloženého objednávateľom, ktorý musí byť podpísaný zodpovednými osobami za obe zmluvné strany uvedenými v bodoch 6.13 a 6.14 tohto článku zmluvy.
	6. Objednávateľ má právo, nie povinnosť, prevziať dielo aj s vadami a nedorobkami.
	7. Zhotoviteľ je povinný pri preberacom konaní odovzdať objednávateľovi všetky doklady, ktoré súvisia so zhotovovaním diela.
	8. V prípade, že bude zo strany objednávateľa potrebné zhotoviteľovi poskytnúť aj iné podklady (ako jednotlivé podklady uvedené v článku II. tejto zmluvy), nevyhnutné k vypracovaniu jednotlivých diel definovaných v článku II. tejto zmluvy a objednávateľ bude potrebovať viac ako 14 pracovných dní na dodanie takéhoto podkladu, bude o čas skutočného dodania podkladov predĺžený termín na ukončenie a dodanie príslušného diela, najviac však o 2 mesiace. Čas predĺženia si písomne odsúhlasia obe zmluvné strany. Termín ukončenia a dodania diela, predĺžený o nevyhnutný čas na dokončenie, bude zaznamenaný písomnej forme podpísanej zodpovednými osobami zmluvných strán uvedenými v bodoch 6.13 a 6.14 tohto článku zmluvy a žiadna zo zmluvných strán nebude oprávnená na jeho základe uplatňovať akékoľvek zmluvné pokuty, úroky z omeškania alebo iné druhy sankcií alebo náhradu škody. Zmena termínu nebude mať žiadny vplyv na charakter tejto zmluvy a nebude považovaná za omeškanie alebo neposkytnutie súčinnosti ktoroukoľvek zo zmluvných strán. V prípade prekročenia lehoty podľa tohto bodu zmluvy o viac ako 2 mesiace, sa zmluvné strany zaväzujú rokovať o uzatvorení dodatku k zmluve.

**Článok VII.**

**Vlastnícke právo, používanie diela a nebezpečenstvo škody**

1. Zmluvné strany sa dohodli, že objednávateľ nadobudne vlastnícke právo k jednotlivým dielam v zmysle tejto zmluvy a právo na používanie jednotlivých diel v zmysle licencie v rozsahu stanovenom v bode 2.5 článku II. tejto zmluvy dňom riadneho odovzdania každého z diel vypracovaných v zmysle bodov 2.3 – 2.4 článku II. tejto zmluvy.
2. Nebezpečenstvo škody na jednotlivých zhotovovaných dielach v zmysle tejto zmluvy prechádza na objednávateľa až dňom riadneho odovzdania jednotlivých zhotovených diel objednávateľovi na základe preberacieho protokolu vyhotoveného v zmysle bodu 6.19 článku VI. tejto zmluvy.

**Článok VIII.**

**Zodpovednosť za vady diela**

* 1. Zhotoviteľ je povinný vykonávať práce na diele v zmysle tejto zmluvy kvalitne a s vynaložením odbornej starostlivosti. Vykonané dielo má vady, ak nezodpovedá výsledku, ktorý je požadovaný touto zmluvou a nezodpovedá účelu, na ktorý bolo dielo zhotovené alebo svojím rozsahom nezodpovedá rozsahu stanovenému touto zmluvou.
	2. V prípade, ak objednávateľ v lehote do 2 rokov odo dňa protokolárneho odovzdania diela na základe preberacieho protokolu vyhotoveného podľa bodu 6.19 článku VI. tejto zmluvy zistí, že dielo nebolo zhotovené v súlade s touto zmluvou alebo na jeho základe nie je možné vykonať práce, na ktoré bolo dielo vykonané, je oprávnený písomne oznámiť vady diela zhotoviteľovi. V prípade riadne oznámenej vady predmetu zmluvy má objednávateľ právo požadovať bezplatné odstránenie vady a zhotoviteľ má povinnosť vadu bezplatne odstrániť.
	3. Reklamované vady sa zhotoviteľ zaväzuje odstrániť v termíne do 5 dní odo dňa doručenia písomnej reklamácie objednávateľa zhotoviteľovi. V prípade, že to umožňuje povaha a rozsah vady, má objednávateľ právo určiť v písomnej reklamácii lehotu kratšiu ako 5 dní a zhotoviteľ je povinný túto lehotu dodržať. V prípade, ak si povaha a rozsah vady vyžaduje dlhšiu lehotu na odstránenie vady, zmluvné strany sa dohodnú na primeranej lehote pre odstránenie vady. Ak sa zmluvné strany nedohodnú na dlhšej lehote, platí 5 dňová lehota pre odstránenie vady.
	4. Zhotoviteľ zodpovedá za vady aj v prípade, ak práce, resp. ich časť vykonávala tretia osoba (napr. subdodávateľ zhotoviteľa).
	5. Zhotoviteľ zodpovedá objednávateľovi za škodu, ktorá vznikne objednávateľovi v súvislosti s vadami vykonaných prác alebo iných úkonov vykonaných na základe zhotoveného diela.
	6. Zhotoviteľ nezodpovedá za vady vzniknuté v dôsledku neodborného zásahu alebo neodborného užívania diela zo strany objednávateľa alebo tretích osôb.
	7. V prípade sporu o zodpovednosť za kvalitu zhotoveného diela je zhotoviteľ povinný vady diela podľa tejto zmluvy odstrániť v  termíne určenom objednávateľom. Úhradu nákladov spojených s odstránením vady bude znášať strana, ktorá bude neúspešná v spore.
	8. Ak zhotoviteľ neodstráni vady v lehotách určených v tejto zmluve, je objednávateľ oprávnený po písomnej výzve adresovanej zhotoviteľovi vykonať odstránenie vád samostatne alebo ich vykonaním poveriť tretiu osobu. Takto vzniknuté náklady je zhotoviteľ povinný uhradiť objednávateľovi do 14 kalendárnych dní odo dňa doručenia faktúry o ich vyúčtovaní. Ustanovenie tohto odseku tohto článku zmluvy nemá vplyv na zodpovednosť zhotoviteľa za ďalšie vady, resp. na zhotoviteľom poskytnutú záruku.
	9. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby zhotoviteľovi, sa považuje za včas uplatnenú.

**Článok IX.**

**Náhrada škody**

* 1. Zmluvná strana, ktorá poruší svoju povinnosť vyplývajúcu zo zmluvy, je povinná nahradiť škodu tým spôsobenú druhej zmluvnej strane. Náhrada škody sa riadi príslušnými ustanoveniami Obchodného zákonníka. Zmluvná strana nie je povinná nahradiť škodu ak preukáže, že porušenie povinnosti bolo spôsobené okolnosťami vylučujúcimi zodpovednosť.
	2. Každá zo zmluvných strán je oprávnená požadovať od druhej zmluvnej strany náhradu škody v celom rozsahu aj v prípade, že ide o porušenie povinnosti druhej zmluvnej strany, na ktorú sa vzťahuje zmluvná pokuta.
	3. Zhotoviteľ je povinný počas realizácie zmluvy riadiť svoje činnosti a manipulovať s náradím, materiálom a technickým vybavením tak, aby nedošlo k poškodeniu objektov objednávateľa a už zrealizovaných prác, ako ani k poškodeniu majetku tretích osôb nachádzajúceho sa v mieste odovzdania diela. Za vzniknutú škodu zodpovedá zhotoviteľ v plnom rozsahu. Škody, ktoré spôsobí zhotoviteľ alebo jeho subdodávatelia na majetku objednávateľa alebo na majetku tretích osôb, je povinný zhotoviteľ odstrániť na svoje náklady v primeraných termínoch určených objednávateľom.
	4. Ak zhotoviteľ neodstráni škody spôsobené na majetku objednávateľa alebo na majetku tretích osôb v lehote určenej objednávateľom v písomnej výzve, je objednávateľ oprávnený tieto škody odstrániť sám, pričom zhotoviteľ je povinný uhradiť objednávateľovi všetky náklady s tým súvisiace na základe osobitnej faktúry vystavenej objednávateľom, ktorej lehota splatnosti je 30 dní odo dňa jej preukázateľného doručenia zhotoviteľovi.
	5. V prípade, ak sa preukáže, že zhotoviteľ alebo subdodávatelia zhotoviteľa porušili zákaz nelegálneho zamestnávania v zmysle zákona o nelegálnej práci a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa zhotoviteľ nahradiť objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.
	6. V prípade, ak sa preukáže, že zhotoviteľ porušil povinnosť uvedenú v bodoch 12.6 a 12.7 článku XII. tejto zmluvy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“), alebo subdodávatelia zhotoviteľa porušili povinnosť v zmysle bodu 12.8 článku XII. tejto zmluvy a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa zhotoviteľ nahradiť objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.

**Článok X.**

**Okolnosti vylučujúce zodpovednosť**

* 1. Zodpovednosť zmluvných strán za čiastočné alebo úplné neplnenie zmluvných povinností je vylúčená, ak sa tak stalo v dôsledku okolností vylučujúcich zodpovednosť podľa § 374 a nasl. Obchodného zákonníka v platnom znení.
	2. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
	3. Podmienkou vylúčenia zodpovednosti je, že dotknutá strana bez zbytočného odkladu upozorní druhú stranu na začiatok a podstatu vyskytnutia sa okolnosti vylučujúcej zodpovednosť. Zmluvná strana, ktorá sa odvoláva na okolnosť vylučujúcu zodpovednosť, využije, pokiaľ je to možné, všetko svoje úsilie na nápravu situácie a na odstránenie príčiny svojej neschopnosti plniť zmluvu v čo najväčšom rozsahu a v primeranom čase. Dodacie lehoty a všetky ostatné lehoty sa po dobu trvania okolnosti vylučujúcej zodpovednosť predlžujú o dobu jej pôsobenia. Zmluvná strana, ktorá sa odvolala na okolnosť vylučujúcu zodpovednosť, bez zbytočného odkladu oznámi druhej zmluvnej strane jej zánik.
	4. Ak je trvanie okolnosti vylučujúcej zodpovednosť dlhšie ako 3 mesiace, zmluvné strany dohodnú nový termín plnenia písomným dodatkom k tejto zmluve alebo iným spôsobom vysporiadajú vzájomné oprávnené nároky.

**Článok XI.**

**Sankcie**

* 1. V prípade omeškania so zhotovením diela zo strany zhotoviteľa je objednávateľ oprávnený uplatniť si a fakturovať zhotoviteľovi zmluvnú pokutu vo výške 0,05 % z ceny diela bez DPH, uvedenej v článku IV. tejto zmluvy za každý aj začatý deň omeškania.
	2. V prípade omeškania úhrady faktúry objednávateľom je zhotoviteľ oprávnený fakturovať ročný úrok z omeškania v zákonom ustanovenej výške z dlžnej čiastky.
	3. V prípade, že zhotoviteľ neodstráni vadu zistenú pri preberacom konaní v termíne určenom v preberacom protokole o odovzdaní a prevzatí diela vyhotovenom podľa bodu 6.19 článku VI. tejto zmluvy, je objednávateľ oprávnený fakturovať zhotoviteľovi zmluvnú pokutu vo výške 100,- Eur (slovom: jednosto Eur) za každý aj začatý deň omeškania a každú jednotlivú vadu.
	4. V prípade, že zhotoviteľ neodstráni písomne reklamovanú vadu do 5 dní alebo vo vzájomne dohodnutej primeranej dlhšej lehote, je objednávateľ oprávnený, počnúc dňom nasledujúcim po uplynutí lehoty na odstránenie vád, fakturovať zhotoviteľovi zmluvnú pokutu vo výške 100,- Eur (slovom: jednosto eur) za každý aj začatý deň omeškania a za každú jednotlivú vadu osobitne.
	5. V prípade porušenia zákazu fajčenia, prinášania a požívania alkoholických nápojov a omamných látok v objektoch objednávateľa, je zhotoviteľ povinný uhradiť zmluvnú pokutu vo výške 100,- Eur (slovom: jednosto Eur) za každého zamestnanca zhotoviteľa alebo zamestnanca subdodávateľa zhotoviteľa porušujúceho uvedené zákazy a za každé porušenie.
	6. V prípade porušenia povinností uvedených v bodoch 6.11 článku VI. tejto zmluvy, je zhotoviteľ povinný uhradiť zmluvnú pokutu vo výške 100,- Eur (slovom: jednosto Eur) za každého zamestnanca zhotoviteľa alebo zamestnanca subdodávateľa zhotoviteľa, ktorý vykonával práce v objekte objednávateľa a ktorý bol zamestnaný nelegálne alebo vykonával nelegálnu prácu.
	7. V prípade porušenia povinnosti zachovávať mlčanlivosť o dôverných informáciách v zmysle bodu 12.10 článku XII. tejto zmluvy, je zhotoviteľ povinný uhradiť objednávateľovi zmluvnú pokutu vo výške 20 % z ceny uvedenej v bode 4.1 článku IV. tejto zmluvy za každé porušenie.
	8. Splatnosť uplatnených sankcií v zmysle tohto článku zmluvy je 30 dní odo dňa doručenia príslušnej faktúry druhej zmluvnej strane. Platby za ne budú uhrádzané výlučne bezhotovostne na bankové účty uvedené na faktúrach.

**Článok XII.**

**Ostatné ustanovenia**

* 1. Zhotoviteľ je povinný pri plnení tejto zmluvy postupovať s odbornou starostlivosťou a dodržiavať všeobecne záväzné predpisy, technické normy a podmienky tejto zmluvy. Zhotoviteľ je povinný pri vykonávaní prác podľa tejto zmluvy dodržiavať všetky nariadenia, predpisy a pokyny objednávateľa.
	2. V prípade, ak zhotoviteľ so súhlasom objednávateľa zabezpečuje plnenie jednotlivých častí zmluvy prostredníctvom subdodávateľov, je povinný povinnosťami, vyplývajúcimi mu z tejto zmluvy, preukázateľne zaviazať i svojich subdodávateľov, pritom však nesie voči objednávateľovi rovnakú zodpovednosť, ako keby tieto povinnosti plnil sám.
	3. Zhotoviteľ preukázateľne oboznámi svojich zamestnancov a zamestnancov subdodávateľa o zákaze pohybu, resp. zdržiavania sa na pracoviskách a staveniskách, ktoré nesúvisia s realizáciou diela, bez vedomia a súhlasu objednávateľa. Zamestnanci zhotoviteľa a jeho subdodávateľov môžu používať iba vyznačené a určené prístupové cesty a priestory pracoviska.
	4. Zamestnanci zhotoviteľa sú povinní rešpektovať vyznačené zákazy fajčenia a zákaz prinášania a požívania akýchkoľvek alkoholických nápojov a omamných látok v objektoch objednávateľa.
	5. Zhotoviteľ je povinný pri plnení predmetu zmluvy dodržiavať ustanovenia všeobecne záväzných právnych predpisov týkajúcich sa ochrany osobných údajov.
	6. V prípade, ak sa zhotoviteľ zapisuje do registra partnerov verejného sektora (ďalej len „**register**“) v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Zhotoviteľ sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis zhotoviteľa do registra v zmysle zákona o registri partnerov verejného sektora vyžaduje.
	7. Zhotoviteľ je povinný oznámiť objednávateľovi všetky zmeny, ktoré budú v registri podľa bodu 12.6 tohto článku zmluvy vo vzťahu k nemu vykonané, a to do 5 dní odkedy k zápisu zmeny do registra došlo.
	8. Zhotoviteľ berie na vedomie, že povinnosti uvedené v bode 12.6 tohto článku zmluvy sa primerane vzťahujú aj na jeho subdodávateľov a zaväzuje sa zabezpečiť, aby mali jeho subdodávatelia splnené tieto povinnosti v zmysle zákona o registri partnerov verejného sektora.
	9. Ak si zhotoviteľ nesplní povinnosti uvedené v bode 12.6 tohto článku zmluvy alebo ak nastanú okolnosti uvedené v ust. § 15 zákona o registri partnerov verejného sektora, objednávateľ je oprávnený neplniť, čo mu ukladá táto zmluva, pričom nie je v omeškaní a toto neplnenie sa nepovažuje za porušenie zmluvy. Zhotoviteľ nie je oprávnený uplatňovať si v tomto prípade voči objednávateľovi akúkoľvek náhradu škody alebo sankcie.
	10. Zhotoviteľ je povinný chrániť a zachovávať mlčanlivosť o všetkých skutočnostiach, o ktorých sa dozvedel pri uzatváraní alebo pri plnení tejto zmluvy, ako aj o všetkých dokladoch a dokumentoch poskytnutých zhotoviteľovi objednávateľom v súvislosti s plnením tejto zmluvy (ďalej len „**dôverné informácie**“), a to aj po ukončení tejto zmluvy. Zmluvné strany sa dohodli, že za dôverné informácie sa nepovažujú informácie, ktoré sa na základe všeobecne záväzných právnych predpisov zverejňujú.
	11. Za porušenie povinnosti zachovávať mlčanlivosť o dôverných informáciách sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo zmluvy alebo pokiaľ tak ustanovujú príslušné právne predpisy, ako ani ich poskytnutie členom orgánov zmluvných strán, zamestnancom zmluvných strán, audítorom alebo právnym a iným poradcom zmluvných strán, ktorí sú viazaní ohľadne im sprístupnených informácii povinnosťou mlčanlivosti na základe zákona.
	12. Zhotoviteľ sa zaväzuje vyhotoviť a dokončiť dielo prostredníctvom osoby, ktorou podľa zákona o verejnom obstarávaní preukazoval splnenie podmienok účasti v zákazke na predmet zákazky „Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie realizačnej projektovej dokumentácie na odstránenie časti starej prehrádzky Bst“, „Projekt LIFE14 NAT/SK/001306, Aktivita A.3 Technická dokumentácia, Aktivita C.1 Obnova prietočnosti a pozdĺžnej kontinuity ramenného systému Dunaja, Vypracovanie realizačnej projektovej dokumentácie na rekonštrukciu prehrádzky E3 na línii E ramennej sústavy Dunaja“ a „Projekt LIFE14 NAT/SK/001306, Aktivita A.3 Technická dokumentácia, Aktivita C.2 Obnova laterálnej konektivity ramien a vodného režimu mokradí, Vypracovanie realizačnej projektovej dokumentácie na otvorenie vtoku L4 do Veľkolélskeho ramena“ (ďalej len „**kľúčový odborník**"). Ak nebude možné dielo vyhotoviť a dokončiť prostredníctvom kľúčového odborníka, je zhotoviteľ povinný dielo vyhotoviť a dokončiť prostredníctvom osoby spĺňajúcej totožné podmienky týkajúce sa technickej a odbornej spôsobilosti kľúčového odborníka, pričom pri zmene kľúčového odborníka je povinný dodržať ustanovenia zákona o verejnom obstarávaní a postup podľa tohto bodu tohto článku zmluvy. Zhotoviteľ je oprávnený zmeniť kľúčového odborníka len písomným dodatkom k tejto zmluve, pričom je povinný nahradiť príslušného kľúčového odborníka osobou, ktorá spĺňa podmienky účasti týkajúce sa technickej a odbornej spôsobilosti, ktoré sú stanovené v bode 6.6 Oznámenia o vyhlásení prieskumu trhu – Výzva na súťaž. Zhotoviteľ je povinný písomne požiadať o zmenu kľúčového odborníka spolu s predložením dokladov preukazujúcich technickú a odbornú spôsobilosť príslušného kľúčového odborníka. Zmena kľúčového odborníka vzhľadom na proces schvaľovania a zverejňovania príslušných dodatkov nebude mať vplyv na zmenu termínu plnenia tejto zmluvy.
	13. Zhotoviteľ sa zaväzuje počas celej doby realizácie diela dodržiavať predpisy o BOZP a OPP, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, zákon č. 543/2002 Z. z. o ochrane prírody a krajiny v znení neskorších predpisov.
	14. Zhotoviteľ je povinný strpieť výkon kontroly/auditu súvisiacich s plnením na základe tejto zmluvy kedykoľvek počas platnosti a účinnosti tejto zmluvy, ako aj počas účinnosti Zmluvy o poskytnutí NFP uzatvorenej medzi objednávateľom ako prijímateľom a Ministerstvom životného prostredia SR ako poskytovateľom (Zmluva o poskytnutí prostriedkov na spolufinancovanie projektu zo štátneho rozpočtu v rámci programu pre životné prostredie a ochranu klímy LIFE pre programové obdobie 2014 – 2020) a počas účinnosti Dohody o spolupráci na projekte Obnova a manažment dunajských lužných biotopov kód LIFE14 NAT/SK/001306 (č. dohody poskytovateľa 2/2016 (DF14)) uzatvorenej medzi objednávateľom a Bratislavským regionálnym ochranárskym združením vo vzťahu k predmetu tejto zmluvy a to oprávnenými osobami menovanými aj Ministerstvom životného prostredia SR a/alebo Bratislavským regionálnym ochranárskym združením na výkon tejto kontroly/auditu a poskytnúť im všetku potrebnú súčinnosť.

**Článok XIII.**

**Porušenie zmluvných povinností a odstúpenie od zmluvy**

* 1. Porušením povinností dohodnutých zmluvnými stranami v zmluve jednou zo zmluvných strán vzniká druhej zmluvnej strane právo odstúpiť od zmluvy.
	2. Zmluvná strana je oprávnená odstúpiť od tejto zmluvy alebo čiastkových zmlúv, ktoré vzniknú na základe jednotlivých požiadaviek, v prípade podstatného porušenia zmluvných povinností druhou zmluvnou stranou, ak to písomne oznámi druhej zmluvnej strane bez zbytočného odkladu po tom, čo sa o tomto porušení dozvedela. Za podstatné porušenie zmluvy sa považuje:
1. ak je voči jednej zo zmluvných strán vyhlásené konkurzné konanie alebo vstúpila do likvidácie,
2. ak zhotoviteľ preruší práce na diele na dlhšie ako na 10 kalendárnych dní bez súhlasu objednávateľa, a to z dôvodov spočívajúcich na jeho strane (t. j. na strane zhotoviteľa),
3. ak zhotoviteľ mešká z dôvodov spočívajúcich na jeho strane s plnením povinnosti podľa tejto zmluvy,
4. ak poskytovateľ nevykonáva dielo v súlade s ustanoveniami tejto zmluvy a príslušnými predpismi,
5. ak poskytovateľ alebo subdodávateľ poskytovateľa poruší zákaz nelegálneho zamestnávania v zmysle zákona o nelegálnej práci a bodu 6.11 článku VI. tejto zmluvy,
6. ak nastanú okolnosti uvedené v ust. § 15 zákona o registri partnerov verejného sektora alebo ak poskytovateľ poruší povinnosti uvedené v bode 12.6 článku XII. tejto zmluvy,
7. ak je objednávateľ v omeškaní s úhradou oprávnene a správne vystavenej faktúry poskytovateľa po dobu viac ako 30 kalendárnych dní po lehote splatnosti faktúry.
	1. Zmluvné strany sa dohodli, že v iných prípadoch ako sú uvedené v bode 13.2 tohto článku zmluvy pôjde o nepodstatné porušenie zmluvných povinností a vzťahujú sa na neho primerane ustanovenia § 346 Obchodného zákonníka.
	2. Oznámenie o odstúpení od zmluvy musí byť podpísané štatutárnym orgánom odstupujúcej zmluvnej strany a nadobúda účinnosť dňom jeho doručenia do sídla druhej zmluvnej strany.
	3. Ak oprávnená zmluvná strana nevyužije právo odstúpiť od zmluvy, vzniká porušujúcej zmluvnej strane povinnosť pristúpiť na primeranú zmenu zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku.
	4. Oprávnená zmluvná strana môže dočasne prerušiť plnenie svojich záväzkov až do doby, pokým porušujúca zmluvná strana je v omeškaní a pokiaľ omeškané záväzky nesplní a nedohodne zmenu zmluvy z dôvodu dočasného prerušenia.
	5. V prípade odstúpenia od zmluvy, zmeny zmluvy, alebo dočasného prerušenia plnenia z dôvodu porušenia zmluvy, zaplatí zmluvná strana porušiteľa druhej zmluvnej strane všetky preukázané náklady a škody, ktoré jej z tohto dôvodu vzniknú.
	6. Dôsledky porušenia záväzkov z tejto zmluvy môžu zmluvné strany riešiť aj iným spôsobom, ak sa tak dohodnú.

**Článok XIV.**

**Doručovanie**

* 1. Všetky listiny, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované poštou, osobne alebo e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu sídla podľa článku I. tejto zmluvy vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase do 15.00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň.
	2. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

**Článok XV.**

**Protikorupčná doložka**

15.1 Objednávateľ má prijatý protikorupčný program, ktorý vychádza z Protikorupčnej politiky Slovenskej na roky 2019 – 2023 schválenej uznesením vlády Slovenskej republiky č. 585/2018 zo dňa 12. decembra 2018, ktorého  cieľom a účelom je zamedziť korupcii,  zlepšiť protikorupčnú prevenciu, zmenšovať priestor pre korupciu a odstraňovať príčiny jej vzniku, pričom za dôsledné uplatňovanie a dodržiavanie protikorupčných zásad  a ostatných ustanovení programu majú zodpovednosť v súlade s prijatým protikorupčným programom obidve zmluvné strany. Protikorupčný program objednávateľa je zverejnený na webovej stránke objednávateľa (www.vvb.sk).

15.2 Zmluvné strany vyznávajú hodnoty, že zákonné a protikorupčné správanie je jedným zo základných atribútov podnikania a takéto správanie je charakteristické pre všetky aktivity a činnosti zmluvných strán.

15.3 Zmluvné strany sa zväzujú, že budú konať v súlade s príslušnými všeobecne záväznými právnymi predpismi, etickými normami, prijatými protikorupčnými programami,  rešpektujúc a ochraňujúc základné práva a slobody všetkých osôb, podporovať spravodlivé a rovné zaobchádzanie so všetkými osobami, poskytovať bezpečné a zdravé pracovné podmienky, rešpektovať a ochraňovať životné prostredie a prijímať vhodné systémy riadenia a podnikania etickým spôsobom.

15.4 Zmluvné strany vyhlasujú, že podľa ich vedomostí žiaden z ich predstaviteľov, zástupcov, zamestnancov, alebo iných osôb konajúcich v ich mene pri poskytovaní plnenia predmetu zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia, za účelom získania alebo udržania výhody pri výkone podnikateľskej činnosti.

15.5 V rámci oznamovacej povinnosti, sa zmluvné strany zaväzujú, že akékoľvek podozrenie z korupčného správania, alebo porušenie protikorupčného programu prijatého objednávateľom sú povinní oznámiť  príslušným orgánom verejnej moci, alebo podať oznámenie spôsobom uvedenom na webovom sídle objednávateľa.

**Článok XVI.**

**Záverečné ustanovenia**

* 1. Práva a povinnosti zmluvných strán, ktoré nie sú upravené touto zmluvou, sa riadia právnymi predpismi SR, najmä ustanoveniami Obchodného zákonníka.
	2. Všetky spory, ktoré vzniknú z plnenia tejto zmluvy budú zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu v zmysle ustanovení zákona č. 160/2015 Z. z. Civilného sporového poriadku v platnom znení.
	3. Ak je ktorékoľvek z ustanovení tejto zmluvy neplatné, neúčinné alebo nevymáhateľné, alebo ak sa takým stane v budúcnosti, takéto ustanovenie je, resp. bude, považované za oddelené od tejto zmluvy a neovplyvní platnosť, účinnosť alebo vymáhateľnosť ostatných ustanovení tejto zmluvy, ktoré budú aj naďalej trvať (s výnimkou prípadov keď takéto oddelenie odporuje úmyslu zmluvných strán, ktorý je zrejmý z tejto zmluvy); zmluvné strany sa zároveň zaväzujú rokovať v dobrej viere tak, aby takéto neplatné, neúčinné alebo nevymáhateľné ustanovenie tejto zmluvy bolo bez zbytočného odkladu nahradené novým platným, účinným a vymáhateľným ustanovením, ktoré bude v najvyššej možnej miere zodpovedať účelu pôvodného ustanovenia.
	4. Akákoľvek zmena tejto zmluvy sa môže urobiť len formou chronologicky očíslovaných písomných dodatkov k nej, ak nie je v tejto zmluve uvedené inak.
	5. Táto zmluva je vyhotovená v štyroch rovnopisoch, pričom každá zo zmluvných strán obdrží po dve vyhotovenia.
	6. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle ustanovenia § 47a ods. 1 Občianskeho zákonníka.
	7. Nakoľko objednávateľ je povinnou osobou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon o slobodnom prístupe k informáciám**“), zmluvné strany súhlasia s tým, že zmluva (vrátane údajov o bankovom spojení a čísle účtu zmluvných strán uvedených v článku I. tejto zmluvy) a daňové doklady súvisiace so zmluvou budú zverejnené takým spôsobom, ktorý pre povinne zverejňované zmluvy ukladá zákon o slobodnom prístupe k informáciám vo svojom ust. § 5a a § 5b. Za tým účelom zhotoviteľ udeľuje objednávateľovi súhlas na vykonanie potrebných úkonov týkajúcich sa zverejnenia uvedených dokumentov.
	8. Zmluvné strany potvrdzujú, že táto zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu so zmluvou k nej pripájajú svoje podpisy.
	9. Neoddeliteľnou súčasťou tejto zmluvy sú nasledovné prílohy:

 Príloha č. 1 – zoznam subdodávateľov

 Príloha č. 2 – zoznam kľúčových odborníkov

V Bratislave, dňa V ..................., dňa

**Objednávateľ: Zhotoviteľ:**

**VODOHOSPODÁRSKA VÝSTAVBA,**

**ŠTÁTNY PODNIK**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ing. Vladimír Kollár**

generálny riaditeľ štátneho podniku